**מערך שיעור- שימוש מושכל בחשמל בחופשת הקיץ**

**קהל יעד:** תלמידי כיתות ד/ה/ו

**מטרות:**

1. חשיפת הילדים לסכנות החשמל

2. הכרת כללי הבטיחות בזמן חופשת הקיץ

|  |  |  |  |  |
| --- | --- | --- | --- | --- |
| **שלב** | **תוכן** | **שיטה** | **לו"ז** | **עזרים נלווים** |
| **פתיחה** | הצגת הנושא ומשחק פתיחה | **שמש אסוציאציות לבטיחות בחשמל בחופשת הקיץ להיכרות הנושא**על מנת לפשט אפשר לבחור באחד משני הביטויים לשמש האסוציאציות:1. חופשה בטוחה2. בטיחות בחשמל | 5 דקות | לוח מחיק- טוש |
| **גוף השיעור** | ניתוח אירועי מקרה, שאלון בטיחות בחשמל, הצגת כללי הבטיחות | * חלוקת התלמידים לקבוצות. כל זוג יקבל תיאור אירוע אותו יש ללמוד ולהציג לכלל הכיתה.
* הכיתה תצטרך לאתר את הבעיה באירוע? להסביר כיצד יש לנהוג? ומהו הכלל שעומד מאחורי האירוע?
* מצגת טריויה של 10 שאלות הקשורות בבטיחות בחשמל. ניתן לחלק את הכיתה ל4 קבוצות על מנת ליצור תחרות ולהגביר השתתפות
* רישום על הלוח של 7 הכללים
 | 45 דקות | אירועי מקרה- נספח |
| **סיכום** | סיכום הנושא דרך עבודה בקבוצות והצגה לכלל הכיתה | עבודה בקבוצות:1. הכנת חמשיר ובו כללי הבטיחות2. כל ילד מתבקש להגיד איזה כלל הוא היה רוצה ללמד מישהו מהמשפחה שלו3. הכנת סלוגן-מדבקה לבטיחות בחשמל לקיץ | 25 דקות | עזרים: דפים לכתיבת שירים, דפי מדבקות לסלוגן |

**פתיחה:**

תחילה, נציג את הנושא בפני התלמידים. נצייר על הלוח שמש אסוציאציות ונכתוב בתוכה: חופשה בטוחה/ בטיחות בחשמל ונזמין את התלמידים להגיב על זה.

חשוב לנסות ולהעלות מושגים שקשורים להמשך השיעור: בקיץ נשארים לבד בבית/ משחקים בחוץ/משעמם.

נסביר כי המפגש נלו היום יוקדש לנושא הבטיחות בחשמל. נושא זה חשוב כל השנה אך במיוחד כעת שהם יוצאים לחופשה ארוכה עם שעות רבות בבית לבד.

**גוף השיעור:**

1. **הצגת אירועי מקרה:** מופיעים בנספח 7 אירועי מקרה. כל אירוע מייצג כלל חשוב מאחוריו.

יש לחלק את הכיתה לזוגות. כל זוג יקבל אירוע (יש לצלם כפול את האירועים) אותו צריך ללמוד ולהציג בפני כלל הכיתה. לאחר הצגת כל אירוע, הכיתה תישאל: מהי הבעיה באירוע? כיצד יש לנהוג? מהו כלל הבטיחות הנלמד ממנה?

2. **שאלון בטיחות בחשמל:** מצורפת מצגת ובה שאלון טריויה ובו **10 שאלות** הנוגעות לבטיחות בחשמל. המצגת תועבר לכלל הכיתה. ניתן לחלק את הכיתה לקבוצות על מנת ליצור תחרות בין הקבוצות. כל קבוצה תקבל ארבעה פתקים (א,ב,ג,ד) ותבחר תשובה נכונה בכל פעם. יש לסכם על הלוח את מספר התשובות הנכונות של הקבוצות ולבסוף לבדוק מי הקבוצה הזוכה.

3. **הצגת 7 כללי הבטיחות:** לסיכום החלק הזה, נכתוב על הלוח בעזרת התלמידים את שבעת הכללים לבטיחות בחשמל.

|  |
| --- |
| **-אסור לטפס על עמודי חשמל ו/או לגעת בחוטי חשמל**חוט חשמל קרוע הוא סכנת חיים, אם נתקלים בחוט חשמל קרוע ברחוב או בחצר יש להתקשר למוקד 103 של חברת החשמל או 100 למשטרה, ולהרחיק כל מי שנמצא בסביבה |
| **-אסור לשחק בקרבת ארונות חשמל ו/או בקרבת עמודי חשמל**אם נתקלים בארון פרוץ, שבור או פתוח, יש לדווח למוקד 103 ולהמתין לטכנאי חברת החשמל ולהשגיח שאיש לא יתקרב למקום |
| **-אסור להשתמש במכשירים פגומים** |
| **-אסור לגעת במכשירי חשמל זרוקים ברחוב**גם במכשיר חשמל שמנותק, נמצאת אנרגיה חשמלית אשר עשויה לגרום להתחשמלות |
| **-אסור לגעת במכשירי חשמל ברגליים יחפות ו/או בידיים רטובות** |
| **-אסור לגעת בשקעים ו/או להכניס לתוכם חפצים** \*אם מגלים שקע שבור בבית, יש לומר להורים להזמין חשמלאי מוסמך כדי שיתקן את השקע השבור \*\*כאשר מוציאים תקע משקע – מניחים יד אחת על השקע וביד השנייה מושכים את התקע, על מנת שחוט החשמל המזין לא ייקרע ושהשקע לא יעקר ממקומו ויחשוף חוטי חשמל |
| **-אסור לגעת בחשמל ומים יחד. מים + חשמל = סכנת חיים!** |

**\*\*חשוב לנסות להקביל את כללי הבטיחות לכללים אחרים שמוכרים לילדים.**

**לדוגמא:** חבישת קסדה בזמן נסיעה באופניים- לא בכל מקרה של נסיעה באופניים תתרחש נפילה ופציעה, אבל אנו מחויבים לחבוש קסדה בכל נסיעה!

דוגמא נוספת: חגירת חגורת בטיחות בזמן נסיעה ברכב. לא בכל מקרה של נסיעה ברכב תתרחש תאונה, אבל עדיין אנו מחויבים לחגור חגורת בטיחות בכל נסיעה!

כך גם בנושא החשמל, צריך לנקוט באמצעי זהירות על מנת להימנע מתאונה אפשרית.

**סיכום:**

סיכום הנושא דרך **עבודה בקבוצות**.

1. **כתיבת שיר**- כל קבוצה תכתוב שיר קצר בנושא כללי הבטיחות בחשמל וכיצד אפשר להימנע מסכנות.

1. **סבב סיכום** בין התלמידים כל תלמיד יתבקש להגיד איזה כלל הוא היה רוצה ללמד מישהו מהמשפחה שלו ולוקח איתו להעביר הלאה

2. **הכנת סלוגן**- מדבקה לבטיחות בחשמל בחופש- הכנת מדבקות מדפי מדבקה .

 על המדבקה ייכתב הסלוגן של הקבוצה.

**נספח:**

|  |
| --- |
| **1. עפיפון תלוי**בשעות אחר הצהריים נפגשו רונה, שלומי, רפאל ודנה בחצר שליד ביתם. רונה הגיעה עם האופניים שלה. שלומי הביא איתו עפיפון חדש שקיבל מסבא במתנה.רפאל הביא כמה חטיפים, כי הוא תמיד רעב אחרי ארוחת הצהריים של הקייטנה, ודנה הביאה כדור. שלומי: **"תראו את העפיפון שקיבלתי. אבא שלי לימד אותי איך להטיס אותו. מייד אראה לכם"**שלומי פתח את העפיפון, התחיל לאריך את החוט כדי שהעפיפון יתרומם והופס.. נתקל העפיפון בחוט החשמל שמעליו.רונה: **"מה עושים עכשיו?"**רפאל: **"נראה לי שכדאי לקרוא למבוגר"**דנה: **"מה הקשר למבוגר? זה רק עפיפון שנתקע על חוט חשמל. נזרוק עליו את הכדור וננסה לשחרר אותו ככה"**שלומי שרצה להציל את המצב אמר: **"אני חושב שהכי כדאי שאטפס בזהירות על העמוד חשמל ואשחרר את העפיפון בעצמי"**שלומי פנה לעבר העמוד ואז הבחין בשלט שכתוב עליו- **הטיפוס על עמוד חשמל מסוכן ואסור!** הוא נזכר בשיעור שהיה עם יעל המחנכת שהסבירה כמה זה מסוכן והראתה להם כתבה בעיתון על ילד שהתחשמל. רפאל: **"שלומי רד, זה מסוכן! עמודי חשמל זה לא משחק!"**בעוד הוא מהרר עם עצמו, רונה לא חיכתה עוד רגע נוסף אמרה לחברים: **"אתם מחכים כאן ולא זזים. ושלומי רד משם בבקשה!"** והחלה לרוץ לכיוון הבית לקרוא לאבא או אמא שיעזרו להם להציל את המצב.מהר מאוד חזרה רונה עם אבא שלה. הם מצאו את שלומי יושב על הרצפה עצוב מאוד ואת החברים סביבו. אבא של רונה ניגש ואמר : **"בואו חברה', בואו נגש למדשאה שליד גן המשחקים... זה לא מקום לשחק! ואין לנו מה לעשות"**שלומי: **"אבל אני רוצה את העפיפון החדש שסבא קנה לי!!!! זה לא הוגן !!"**אבא של רונה: **"אנחנו נסביר לסבא מה קרה ותראה שיהיה בסדר".**בערב שלומי התקשר לסבא וסיפר לו על מה שקרה וסבא של שלומי אמר: **"אווויי, כמה חבל שאיבדת את העפיפון! אבל תדע שפעלת נכון! זה בדיוק מה שהיית צריך לעשות. החיים הם הדבר החשוב אסור לסכן אותם בשביל עיפיפון. פעם הבאה תהיה זהיר יותר ואף פעם על תשחק מתחת לעמודי חשמל".****אסור לטפס על עמודי חשמל ו/או לגעת בחוטי חשמל** |

|  |
| --- |
| **2. מחבואים מסוכנים**יואב, אלון ואסף הם אחים שאוהבים לשחק יחד כל הזמן. חופשת הקיץ התחילה לפני שבועיים וכבר נמאס להם לשבת מול הטלויזיה. הם ביקשו מאמא רשות לצאת לשחק בגינה שיד הבית. בדרך למטה עצרו בקומה הראשונה וקראו לדני השכן שתמיד מצטרף. יואב אמר**:** **"אני מציע שנשחק במחבואים"**אסף התנדב להיות הסופר, וכולם רצו להתחבא. לאחר מספר משחקים חשב לעצמו אלון שזה יהיה ממש מגניב להתחבא בתוך הארון הקרוב לעמודים שבערב מאירים את הגינה. הוא קצת התלבט כי זה קצת רחוק אך בכל זאת רץ לשם. בנתיים יואב סיים לספור וראה את אחיו הקטן עומד מאחורי ארון החשמל ומנסה לפתוח את הדלת כדי להתחבא שם. הוא רץ לשם מהר, בלי לחשוב על המשחק. הוא צעק לאלון: אלון!! עצור!! אל תתקרב!. יואב הגיע והרחיק את אלון מארון החשמל, גם אסף ודני הגיעו לשם ו שאלו **" מה קרה יואב! מה הבעיה!!??"**יואב: **"זה ארון חשמל ! יש שם המון חשמל ! חשמל זה עלול לסכן את החיים של אלון! אלון אסור להתקרב לארונות חשמל להיכנס אליהם ולשחק קרוב אליהם, פשוט אסור"**דני אוסיף: **"גם אסור להניח אופניים על ארונות חשמל! ושתדע שגם אנשים מבוגרים צריכים להיזהר לא רק ילדים"**. ואז דני שאל – **"תגיד יואב, הארון פתוח?"**יואב בדק בראה שאחת הדלתות קצת זזה והארון לא נעול! ואז אמר **"בואו נעלה הביתה, צריך להתקשר ל 103 ולהתריע שדלת ארון החשמל לא נעולה!"****אסור לשחק בקרבת ארונות חשמל ו/או בקרבת עמודי חשמל** |

|  |
| --- |
| **3. אחי ואני**ניר, אחי הגדול ואני לא כל כך מסתדרים. הוא עולה בסוף החופש הגדול לכיתה י"א ואני קטן ממנו ב-6 שנים. לפני יומיים, אמא ביקשה שנהיה ביחד בבית כי היה יום חמסין והיא העדיפה שנהיה במזגן בזמן שהיא נמצאת בעבודה. רציתי לחבר את הטאבלט לחשמל ואז ראתי שהשקע קצת שחור סביב החורים.אמרתי לניר: **"בוא שנייה לחדר שלי, יש בעיה בחשמל"** ניר אמר לי **"מה אתה רוצה שאני אעשה, אני לא טכנאי חשמל"****" נו בבקשה, התכוונתי לטעון את הטבלט והשקע נראה לי קצת מקולקל".****"מה אתה עושה עניין?"** הוא ענה לי בביטול **"תסתדר בעצמך".** אז חיברתי. לא ממש רציתי להתווכח איתו. אחרי שעה, כשהסוללה כבר התמלאה, ניתקתי את הכבל מהשקע. וראיתי שהכבל קצת נשרף. באתי להראות לניר ואמרתי לו **"אתה רואה! על זה דיברתי"**הוא ממש נבהל. הוא חיבק אותי חזק אומר לי שהוא מצטער שלא התייחס אלי מקודם.כשאמא חזרה, סיפרנו לה והיא מייד הזמינה חשמלאי לתקן את השקע והכבל.**אסור להשתמש במכשירים פגומים** |

|  |
| --- |
| **4. ל"ג בעומר**בל"ג בעומר האחרון היתה לנו מדורה הכי גדולה בשכונה ה'. כל החברים בכיתה התגייסו לעזור לאסוף עצים. באחד מימי החיפוש אחר עצים למדורה, מצאנו מדיח כלים זרוק הרחוב. ממש על ידו היו זרוקים כמה כבלים חשמליים. מייד החלטנו אלון ואני שנוכל לעשות שימוש בכבלים ולקשור איתם כמה קרשים יחד. כך יהיה נוח יותר לסחוב אותם. כל מה שצריך זה רק לתלוש את הכבלים ממדיח הכלים.**"זה לא נראה לך קצת מסוכן?"** שאל אותי אלון.**"מה מסוכן? זה בכלל לא מחובר לחשמל. לא צריכה להיות שום בעיה"** אמרתי לו. **"טוב אז בוא נקרא לנועם שיבוא לעזור לנו"**נועם הצטרף ואמרתי לו **" תראה מה מצאנו !! כבלים לקשור את הקרשים!** **"מגניב!!"** אמר נועםניגשנו וכשאלון נגע במדיח כדי לעקור ממנו את הכבל, קיבל זרם חשמלי חזק, שממש כאב!שאלתי: **"מה קרה אלון?"**אלון ענה: **"קיבלתי זרם חשמלי!!"****"בטח זה היה חשמל ססטי"** אמר נועם, גם הוא ניגש למכונה, נגע וגם הוא קיבל זרם חזק.**"מה אתה עושה??"** צעק אלון עוד יושב על הרצפה ומחזיק את היד הכואבת **"אתה לא מבין שזה מחושמל!"**אלי אמר **"איך יכול להיות מחושמל עם זה לא בחשמל?"**הילדים נגשו לבית של אלון, אימא שלו הייתה שם. היא שמעה את הסיפור והסבירה :**"ישנם מכשירי חשמל שמחזיקים בתוכם הרבה חשמל, וגם כאשר הם לא מחוברים לרשת החשמל הם מעבירים חשמל. לכן לא נוגעים במכשירי חשמל זרוקים ברחוב. אתם למדתם את זה בדרך הקשה. חשמל הוא דבר מסוכן מאוד עד לסכנת חיים! אסור לשחק בו"****אסור לגעת במכשירי חשמל זרוקים ברחוב** |

|  |
| --- |
| **5. יום כיף בברכה**אני דויד, אני בן 11 רציתי לספר מקרה שקרה בחופש הגדול בשנה שעברה.בקיץ שעבר הזמין אותי דודי אהרון לבוא והתארח אצלו ולבלות עם שני בניו בביתם. חשבתי לעצמי- **"איזה כיף יומים עם דוד אהרון, בני דודים וחברים חדשים. מה שהכי כיף זה שיש להם בריכה פרטית".**כשהגענו הזמין אותנו דודי: **"בואו תתארגנו**- **שימו בגדי ים קרם הגנה ונצא לבריכה**"התארגננו בבית, ויצאנו לחצר, בילינו כמה שעות במים, יצאנו ונכנסנו, ומאוד נהנינו. לא רחוק מהבריכה היה מקרר לשימושינו. מלא במים, אבטיח, פירות נוספים וקרטיבים.בכל פעם שרצינו להתכבד במשהו, בני ההדודים שלנו אמרו **"חכה אני אביא לך"**אחד מהם יצא נעל כפכפים ניגב ידיים קצת, את השיער ואת הגוף ואז ניגש למקרר.אחי אמר " **אני רוצה עוד קצת קרח בכוס מיץ** " – הילד השני אמר **" חכה אני אלך להביא"**נעל כפכפים ניגב ידיים קצת, את השיער ואת הגוף ואז ניגש למקרר.אחר הצהריים שוב חזרנו לבריכה וגם אז כל פעם שבן דודי נגש למקרר במקומנו ניגב ידיים שיער נעל כפפים וניגש. ואז שאלתי אתו: "**תגיד לי למה אתה לא נותן לי לקחת דברים בעצמי**? מה משעמם לך"?".**"כי בלי נעלים, זה מסוכן"** הוא אמר. צחקתי **"מה נעלים. אני יכול גם לפתוח מקרר**, **גם אצלנו יש מקרר בבית**"ואז הוא סיפר לי שלפני שנה באו כמה חברים להתארח בחופשה, ואחד הילדים יצא מהבריכה רטוב, לא התייבש מספיק טוב וכשפתח את המקרר קיבל מכת חשמל שכמעט הרגה אותו! הכל בגלל שלא התייבש מספיק ולא נעל כפכפים!**הכלל: אסור אסור לגעת במכשירי חשמל ברגליים יחפות ו/או בידיים רטובות** |

|  |
| --- |
| **6. לשמור על אחותי הקטנה**מיקה, היא תלמידה בכיתה ד'. באחד מימי החופש הזמינה אליה מיקה אחר הצהריים חברות. אימה של מיקה שרצתה לצאת לרגע מהבית לחצר, בקשה ממנה להשגיח על אחותה בת השנתיים, שרון. מיקה אמרה: " **בסדר אימא, תשאירי את שרון איתי, אני רואה סרט במחשב**". מיקה ישבה עם החברות מול המחשב והן צפו בסרט. לשרון הקטנה היה קצת משעמם והיא התחילה להציק להן. מיקה נתנה לאחותה הקטנה כמה עפרונות ודף ואמרה לה לצייר, והמשיכה לראות את הסרט. שרון ציירה כמה רגעים אך זה גם לא עניין אותה, אך לאחר מכן זרקה את כל העפרונות על הרצפה. לפתע היא הבחינה בשקע שליד המחשב, ולקחה את העיפרון בדרכה לשם...מיקה פתאום ראתה את אחותה וצעקה: "**שרון אסור! תתרחקי משם!!"**שרון נבהלה והתחילה לבכות גם החברות נבהלו מאוד.אחת החברות שאלה "**מיקה מה קרה?"**מיקה אמרה : "**היא כמעט הכניסה את העיפרון לשקע"**מיקה נגשה לשרון, ואמרה לה בטון כועס "**אסור לך להכניס שום דבר בתוך שקעים! אסור לך לגעת בכלל בכל שקע ובכל כבל חשמל"**בדיוק אימא של מיקה ושרון חזרה: שרון רצה לאימא בבכי. מיקה הסבירה לאימא מה שקרה.אימא אמרה: "**בסדר מיקה! צריך לשים לב!"** ולשרון היא הסבירה **"גם למיקה ולחברות של מיקה ולאימא ולאבא אסור לגעת בשקעים ולגעת בכבלים חשמליים- לכולם אסור"****הכלל: אסור לגעת בשקעים ו/או להכניס לתוכם חפצים** |

|  |
| --- |
| **7 מלחמת מים**יעל ודניאל הם תאומים בכיתה ה'. היום יום שרב בחוץ ודניאל מציע רעיון **: "יעל, בואי נעשה מלחמת מים!!"**יעל: **"מה מלחמת מים? יהיה בלגן! אימא תכעס מאוד מאוד אם כל הבית יהיה רטוב!"**דניאל שהיה מאוד נחוש ברעיון שלו לא כל כך הקשיב לאחותו, והשפריץ עליה קצת מים מבקבוק.יעל קמה מהמחשב לקחה בקבוק והשפריצה בחזרה, ואחרי 3 דקות שניהם היו רטובים ומשועשים. כל הריצפה במטבח היתה מלאה במים וגם פינת האוכל.יעל אמרה לדניאל : **"בוא נייבש את הכל לפני שאבא מגיע"**הם נגבו וייבשו את הכל, החליפו בגדים והכל חזר להיות יבש.אבא הגיע ואמר : **"יאללה, לכו להתארגן אני מטעין כמה דקות את הטלפון ונצא"** – הילדים הלכו להכין תיק לברכה והאבא הכניס את מטען הטלפון לשקע. ואז היה קצר, פיצוץ קטן והפסקת חשמל.יעל ודניאל שהיו בחדר נורא נבהלו- **"אבא, אבא, מה קרה?"**גם אבא היה מבוהל ולא הבין. אבא הוציא את המטען מהשקע הלך לארון החשמל והרים את המפסק. החשמל חזר. השקע היה קצת שרוף.הילדים הסתכלו אחד על השני ורצו לאבא, חיבקו אותו וביקשו סליחה. אבא לא הבין וביקש הסבר.דניאל אמר: **"שיחקנו מלחמת מים".** ויעל הוסיפה **"כנראה נשפכו כמה טיפות שם"**אבא אמר: **"חמודים שלי! עשיתם משהו מאוד מסוכן שיכל להסתיים באסון גדול!"****הכלל: מים +חשמל =סכנת חים!** |